GiliGold/VAD_KnessetCorpus huggingface dataset:
טלי פלוסקוב: נכון, אבל ביקשנו בוועדה להציג לנו תכנית.
טלי פלוסקוב: למה לא קיבלנו אותה?
<אהוד פראוור: יש החלטת ממשלה.
<אהוד פראוור: היא אומרת שזה יבוא בחודשים הקרובים, לדעתי עד סוף נובמבר, אבל אל תתפסי אותי במילה, ההחלטה לא בפניי.
<אהוד פראוור: פרק פרק יבוא לאישור ועדת השרים.
<אהוד פראוור: זה המתווה שהממשלה קבעה.
<אהוד פראוור: אני מעט מאוד פעמים פגשתי שתכנית נדונה בכנסת לפני שהממשלה ראתה אותה.
<אהוד פראוור: לעומת זאת, אנחנו כן מפרסמים אותה, היא לא סודית.
טלי פלוסקוב: איפה אני יכולה לראות אותה?
<אהוד פראוור: באתר משרד ראש הממשלה.
אברהם נגוסה: אל תשכח שהבטחת לנו ב-7.7 כשקיימנו דיון בעניין התכניות, שלפני שתביא את זה לוועדת שרים, אתה תביא את זה לוועדת העלייה והקליטה, תדווח.
<אהוד פראוור: אני מצטער.
<אהוד פראוור: אני הבטחתי שאנחנו נפרסם ונקיים שימוע ציבורי.
<אהוד פראוור: אנחנו עושים את זה באופן מסודר.
טלי פלוסקוב: מתי יהיה שימוע ציבורי?
<אהוד פראוור: מאות אנשים קיבלו את זה באינטרנט.
<אהוד פראוור: כל מי שרצה לבוא בא.
<אהוד פראוור: עשרות הגיבו.
<אהוד פראוור: מי שרצה הוזמן.
<אהוד פראוור: הדיונים האלה מתקיימים.
<אהוד פראוור: הסיכום של הדיונים האלה יוצא.
<אהוד פראוור: כמה יותר שקיפות ממשלה יכולה לעשות, כמה עוד נשאר לה?
טלי פלוסקוב: צר לי להגיד לך, אודי - אני מאוד מכבדת אותך - שזה זלזול בוועדה.
טלי פלוסקוב: אני לא מבינה איך חברי הוועדה שישבו בדיון לא קיבלו את זה.
טלי פלוסקוב: באינטרנט פרסמו.
טלי פלוסקוב: סליחה, קצת כבוד לחברי כנסת ולוועדה שמטפלת בנושא.
<אהוד פראוור: לא צריך את האינטרנט בשביל זה.
טלי פלוסקוב: אני לא מקבלת את זה.
אברהם נגוסה: זו לא תכנית, אלו סיסמאות מה שפרסמתם.
אברהם נגוסה: אין תקציב בתוך התכניות.
אברהם נגוסה: אתה יודע את עמדתי.
אברהם נגוסה: אמרתי לכם את זה.
אברהם נגוסה: זה לא מה שאנחנו מצפים.
אברהם נגוסה: יש לי ניסיון מתכנית החומש שנעשתה בצורה כזאת של "יהיה בסדר", "יהיה תקציב".
אברהם נגוסה: אנחנו יודעים מה התוצאה של תכנית חומש.
אברהם נגוסה: אותם אנשים אחראים יודעים את מה שאמרו בעניין תכנית החומש.
אברהם נגוסה: אני חושב שאנחנו היום נמצאים לפני קריאה שנייה ושלישית.
אברהם נגוסה: אם לא נעבוד מעכשיו ולא נאבק על התקציב בנושא הזה, אנחנו נאבד, שזאת הדאגה שלי ושל חברי כנסת החברים בוועדת העלייה ושאינם חברים - - נעשו הפגנות, ראש הממשלה נענה והקים ועדת שרים בראשותו, נתן הוראה למשרדי הממשלה, לשרים.
אברהם נגוסה: אני הייתי בדיון.
אברהם נגוסה: הוא נתן הוראה להגיש תכניות עם תקציבים כדי שנספיק לכלול אותן בשנים 2015,2016.
אברהם נגוסה: אנחנו רואים שאין שום ביטוי.
אברהם נגוסה: שומעים כל מיני תירוצים.
אברהם נגוסה: אני בפגרה לא יצאתי לחופש.
<אהוד פראוור: גם אני, כדי לסיים את הנושא הזה.
אברהם נגוסה: עשיתי סיבוב, נפגשתי עם בני הקהילה, למדתי.
אברהם נגוסה: למרות שאני מכיר את הבעיות הבוערות, אני יותר נכנסתי לעומק.
אברהם נגוסה: אמרתי שמה שאתם מציעים זה לא מספיק, כיוון שהצרכים בשטח, הרצון של הממשלה, של ועדת השרים בראשות ראש הממשלה היא לטפל מהשורש.
אברהם נגוסה: לא רק "כיבוי שריפות", צריך להביא לשינוי משמעותי.
אברהם נגוסה: אני בדקתי בכל התחומים את הצרכים של הקהילה, כולל עלויות.
אברהם נגוסה: אני לא יודע על סמך מה קבעתם את הסכום הזה, גלובאלי ככה זרקתם, אבל אני אומר לך שבדקתי לפחות כמה אנשים צריכים התערבות מידית כדי לטפל מהשורש.
אברהם נגוסה: אם אנחנו רוצים באמת לשלב את הקהילה בתוך החברה הישראלית, אז רק בתחום החינוך הלא פורמאלי אני דורש להשקיע 106 מיליון שקל בתקציב של 2015 ו-2016.
אברהם נגוסה: אני אגיד לך למה.
אברהם נגוסה: צריך סבסוד לפעילויות אחר הצהריים כשהילדים מסתובבים ברחוב, צריך סבסוד תכניות.
אברהם נגוסה: לא רק תכניות למשרדים, כי הן לא מגיעות בסוף לאנשים.
<אהוד פראוור: אני מציע שההשמצה הזאת תעצור כאן.
<אהוד פראוור: יושבים פה אנשים שעובדים.
אברהם נגוסה: אני לא משמיץ אותך.
אברהם נגוסה: אני מסביר את הצרכים של הקהילה.
אברהם נגוסה: זכותך לא לקבל.
אברהם נגוסה: אני מציע שילוב של הנוער.
אברהם נגוסה: הנוער היום זו פצצה מתקתקת בכל עיר ועיר.
אברהם נגוסה: צריך לשלב בתנועות הנוער, לפתוח תכניות אחרי הצהריים לנוער, לילדים.
אברהם נגוסה: מה שצריך לזה זה 106 מיליון שקל.
אברהם נגוסה: אני לא פוסל את מה שאתם אומרים בתחום הרווחה, אבל אני אומר שזה לא מספיק.
אברהם נגוסה: צריך 10 מיליון שקל לחיזוק התא המשפחתי, מניעת אלימות במשפחה.
אברהם נגוסה: זה לא מופיע בתכנית שפרסמתם.
אברהם נגוסה: טיפול בנפגעי האלכוהול והסמים, משפחות חד הוריות, קצבאות, שירותי רווחה, פעילות פנאי למבוגרים.
אברהם נגוסה: יש כ-8000 מבוגרים בקהילה שמבלים בספסלים ללא שום מסגרת.
אברהם נגוסה: אם אנחנו רוצים תכנית שילוב אמיתית, צריך סבסוד בנושא הזה.
אברהם נגוסה: קיימתי פה דיון בנוגע לתעסוקה.
אברהם נגוסה: חברת הכנסת השתתפה.
אברהם נגוסה: קיימנו דיון בוועדת העלייה והקליטה, זימנו את משרדי הממשלה.
אברהם נגוסה: היה מאכזב העניין של חוק ייצוג הולם.
אברהם נגוסה: בדקנו בשטח.
אברהם נגוסה: אין תכניות הכשרה מקצועיות על-מנת לשלב את העולים, את הוותיקים, את מי שצריך.
אברהם נגוסה: מענקים לעסקים קטנים, יזמות.
אברהם נגוסה: הזמנו, קיימנו דיון גם בכיוון הזה.
אברהם נגוסה: אני דורש 20 מיליון שקל שיהיה בתקציב 2015, 2016.
אברהם נגוסה: לא רציתם לדבר על דיור.
אברהם נגוסה: כל הזמן אתם דוחפים את הדיור לצד, אבל אני אומר לכם שזה מקור הבעיה.
אברהם נגוסה: מה הדרישה של הדור הצעיר היום?
אברהם נגוסה: הדור הצעיר דורש לצאת משכונות מצוקה, רוצה להשתלב בשכונות מבוססות.
אברהם נגוסה: אתם מדברים על פינוי ובינוי שלעולם לא יקרה.
אברהם נגוסה: אפשר לעשות.
אברהם נגוסה: אפשר להוציא את הדור הצעיר משכונות המצוקה, אפשר לשלב אותו בשכונות מבוססות, לתת יד.
אברהם נגוסה: יש את האפשרות להוריד את ההון העצמי, לתת תמיכה, מענק, לעודד את הצעירים לקחת משכנתא ולקנות דירות בשכונות מבוססות.
אברהם נגוסה: כדי להוציא 500 זוגות צעירים בתקציב השנתי הזה של 2015,2016, אפשר לתת 100 מיליון שקל.
אברהם נגוסה: במרכזי קליטה תקועות 383 משפחות.
אברהם נגוסה: שנים הן תקועות.
אברהם נגוסה: אפשר להוציא אותן בהגדלה של המשכנתאות, במענקים.
אברהם נגוסה: 801 צעירים תקועים במרכז הקליטה.
אברהם נגוסה: נותנים להם שכירות בגובה של 1500 שקל.
אברהם נגוסה: הם מסרבים לקחת את זה.
אברהם נגוסה: קיימנו כאן דיון.
אברהם נגוסה: מנכ"ל משרד הקליטה מסכים שנהפוך את העניין הזה - יש כסף באוצר - ל-90 אלף של מענק, ואז כל בודד יכול לצאת ולקנות.
אברהם נגוסה: אחרי 5 שנים הוא לא יחזור וידרוש דירה מכם.
אברהם נגוסה: אתם יודעים את כל הדברים האלה.
אברהם נגוסה: בתחום הדיור צריך סך הכל 248 מיליון שקל.
אברהם נגוסה: צריך לקדם את איחוד המשפחות, לעלות את המשפחות שנשארו באתיופיה.
אברהם נגוסה: זה דורש 70 מיליון שקל בשנה.
אברהם נגוסה: שירותי דת, מינוי רבנים וקסים.
אברהם נגוסה: יש היום 15 קסים בחצאי משרות.
אברהם נגוסה: יש הסכמה משר הדתות להפוך את 15 חצאי המשרה למשרה.
אברהם נגוסה: זה בערך 7.5 תקנים.
אברהם נגוסה: צריך, לפחות לשירותי דת, שילוב של רבנים, עד 20 רבנים.
אברהם נגוסה: יש דרישה כזאת.
אברהם נגוסה: בשביל זה צריך 80 מיליון שקל.
אברהם נגוסה: לבריאות צריך 2 מיליון.
אברהם נגוסה: אנחנו צריכים לעשות הסברה לחברה הישראלית.
אברהם נגוסה: אנחנו צריכים הגנה לנפגעים בגלל תופעות גזעניות.
אברהם נגוסה: לזה צריך תקציב של 3 מיליון שקל.
אברהם נגוסה: לזה צריך הסברה בעברית, בטיגרית, באמהרית.
אברהם נגוסה: בשביל זה יש טלוויזיה, יש רדיו.
אברהם נגוסה: צריך לעשות הסברה.
אברהם נגוסה: אם אנחנו רוצים לשלב את הקהילה ולטפל בנושאים של תרבות וספורט, אנחנו צריכים עוד 5 מיליון שקל.
אברהם נגוסה: מה שאתם מקציבים ל-4 שנים, לדעתי צריך להיות בתקציב השנתי הזה.
אברהם נגוסה: כ-475 מיליון שקל צריכים להיות בתקציב "צבוע" לתכנית שילוב יוצאי אתיופיה.
אברהם נגוסה: זאת הדרישה שלנו.
אברהם נגוסה: זאת הדרישה לפי הנתונים שמצאתי ובדקתי בשטח.
אברהם נגוסה: הדבר הזה מאוד חשוב לנו.
אברהם נגוסה: קריאה שנייה, למיטב ידיעתי, זה ב-20 לנובמבר.
אברהם נגוסה: אנחנו רוצים לראות את התקציב הזה.
אברהם נגוסה: אל תבלבלו אותנו כמו שעשיתם בתכנית החומש.
אברהם נגוסה: הכסף צריך להיות "צבוע" כך שאם הוא מגיע לתחום החינוך, הוא יהיה בתחום החינוך.
אברהם נגוסה: ככה צריך להיות.
אברהם נגוסה: זה מה שיכול לקדם את שילובם של יוצאי אתיופיה, לא רק סיסמאות.
טלי פלוסקוב: אני לגמרי מסכימה איתך.
<זמנה אחיהון: אני אפתח ואומר שזה לא חזון אחרית הימים, אבל אני שמח שאתה יושב בכיסא הזה.
<זמנה אחיהון: שאלת שאלות מאוד מהותיות וענייניות.
<זמנה אחיהון: בצד השאלות המהותיות, אנחנו, בני הקהילה, ואני אומר את זה בכובע של איש מטה ושטח, קמים חדשות לבקרים עם אותן הבטחות.
<זמנה אחיהון: זו אנלוגיה בעצם.
<זמנה אחיהון: הכנסת מחזיקה סך הכל 4,3 שנים.
<זמנה אחיהון: אנחנו למודי ניסיון.
<זמנה אחיהון: אנחנו יודעים שלכל ראש ממשלה שנבחר, ואנחנו יודעים כמה שנים ביבי נמצא בשלטון, יש תכניות אין סוף.
<זמנה אחיהון: עובדים על זה, עמלים ימים ולילות אנשי מקצוע, מוחות מאוד טובים.
<זמנה אחיהון: לצערנו, באותן אותיות קידוש לבנה הפרויקטים שמוכתבים, גם תכנית החומש, גם "הדרך החדשה", אולי נותנים תקווה לרגע הראשון, אבל כשאנחנו פוגשים את הדברים כאנשי שטח, אז גם באותם תקציבים שמוצעים חדשות לבקרים ונאמרים בריש גלי, אנחנו באמת, וזה בעיקר הדור הצעיר, מרגישים תחושה של פספוס.
<זמנה אחיהון: אל"ף, יש כוונות טובות למי שהוגה את הרעיון וכותב את התכניות.
<זמנה אחיהון: מצד שני, אנחנו למדים כל תקופה שבאים ומביאים חלופה של תכנית אחרת.
<זמנה אחיהון: הייתה תכנית חומש ששונתה.
<זמנה אחיהון: אם התכנית הזאת לא הצליחה, תתבקשו לומר מה האלטרנטיבה.
<זמנה אחיהון: נאמר שיש תכנית בשם "דרך חדשה".
<זמנה אחיהון: אוקי, "דרך חדשה".
<זמנה אחיהון: נכון, אדון פראוור, הייתה התקשרות עם הציבור דרך רשתות חברתיות, אנשים הביעו את הסכמתם, נידונו הנושאים האלה, אבל בצד האמירה הזאת, האם החלופה המוצעת היא החלופה הטובה יותר, האם נלקחו כל השיקולים בנושא הזה?
<זמנה אחיהון: אנחנו יושבים כרגע, מדברים על אישור תכנית וירטואלית שגם ברשויות המקומיות הלכה למעשה ניזונים בטרנד החדש של "דרך חדשה".
<זמנה אחיהון: אם הטרנד החדש יביא את הישועה לקהילה - - אדוני היושב-ראש, אתה נמצא במפלגה שעומד בראשה ראש הממשלה ביבי.
<זמנה אחיהון: שעה אתה מדבר על תקציב.
<זמנה אחיהון: בהוראה אחת יכולת לומר.
<זמנה אחיהון: ראש הממשלה נתן את ההוראה הזאת, התקציב הוצג בספר התקציבים, אבל אנחנו מדברים כרגע על תכנית שעדיין לא אושרה.
<זמנה אחיהון: אנחנו עוד לא יודעים אם זה נכון או לא נכון הלכה למעשה.
<זמנה אחיהון: זה דבר שמונחת.
<זמנה אחיהון: ברשויות המקומיות יש בריכה תקציבית.
<זמנה אחיהון: זה לא מגיע לאוכלוסייה שנזקקת.
<זמנה אחיהון: איפה זה נופל?
<זמנה אחיהון: בכוח אדם, במשרות.
<זמנה אחיהון: מעולם לא הגענו לנחלה ולמנוחה, לגורם שמפקח בצורה עניינית על כמה תקציב מגיע לכל ילד וילד.
<זמנה אחיהון: אנחנו יושבים פה, דנים על תכנית שעדיין לא מוצגת באופן ראוי ומקיף.
<זמנה אחיהון: אנחנו מדברים על "דרך חדשה".
<זמנה אחיהון: מה קורה עם התכניות הקודמות שלנו?
<זמנה אחיהון: האם נבדקו התכניות הקודמות שהן הרבה יותר טובות?
<זמנה אחיהון: לפני שאנחנו מדברים על "דרך חדשה", בואו נבחן את הדרכים שהיו לפני כן, בואו נבדוק את התכניות הקודמות.
<זמנה אחיהון: אנחנו יכולים להגיע בעוד 3 שנים, שנתיים – אני לא יודע כמה זמן תחזיק הממשלה - לתכנית אחרת.
אברהם נגוסה: אני רוצה שיהיה ברור, גם ראש הממשלה וגם שר האוצר רוצים לעזור לקהילה.
<זמנה אחיהון: אברהם, יכולת לומר בוודאות שראש הממשלה הציע - -
אברהם נגוסה: אני יודע בוודאות שהוא הקים את ועדת השרים.
אברהם נגוסה: שר האוצר גם חבר בה.
אברהם נגוסה: הם נתנו הוראה.
אברהם נגוסה: ראש הממשלה נתן הוראה.
<זמנה אחיהון: זאת תכנית ממשלתית?
אברהם נגוסה: זאת תכנית ממשלתית.
אברהם נגוסה: על זה אני מדבר.
<זמנה אחיהון: תכנית ממשלתית שאמורה לתת מענה, שינוי מיטבי?
<זמנה אחיהון: אנחנו כעמותה מאוד קטנה עשינו דברים פנטסטיים.
<זמנה אחיהון: אתם עכשיו באים לחתוך תכניות מאוד טובות מבלי לתת חלופות.
אברהם נגוסה: מי אמר את זה?
<זמנה אחיהון: מה זאת "הדרך החדשה" הזאת?
אברהם נגוסה: אין "דרך חדשה".
אברהם נגוסה: אם הייתה תכנית, היינו מתווכחים, לא היה קיום.
<זמנה אחיהון: איך אתה יכול לקבוע תקציב אם אין תכנית?
טלי פלוסקוב: אני חוזרת לאנשי המקצוע ואני אומרת שאתם עושים את העבודה, אנחנו רואים אותה, אבל אתם צריכים להיות קשובים לאנשי הקהילה.
טלי פלוסקוב: אני חושבת שזאת הטעות הכי גדולה שאתם עושים.
טלי פלוסקוב: אתם עושים על בסיס מה שאתם יודעים, אבל הקהילה פה מנותקת.
טלי פלוסקוב: זה מה שאני שומעת.
טלי פלוסקוב: זה לא ציון שלי.
טלי פלוסקוב: זה מה שאני שומעת מהאנשים.
טלי פלוסקוב: האנשים לא יודעים מה אתם עושים.
טלי פלוסקוב: לגבי התכנית הישנה.
טלי פלוסקוב: שמעתי על דברים שקרו לפני, אבל זה שאנחנו לא הצלחנו, זה שאנחנו שוב חוזרים לכאן, זה אומר שמשהו צריך לשנות.
טלי פלוסקוב: אני לא אומרת לשים x ולבטל, אבל צריך לשנות, צריך להשלים או צריך להוסיף.
טלי פלוסקוב: אדוני היושב-ראש, אני חושבת שהתכנית שהצגת היא נכונה.
טלי פלוסקוב: אני לא יודעת אם חצי מיליארד נוכל לתת בשנה במקום 4 שנים, אבל נעשה מאמצים כדי למקסם את מה שיש כאן, כאשר שוב אני חוזרת ואומרת שזה יהיה יחד עם הקהילה.
טלי פלוסקוב: אדוני היושב-ראש, אתה יותר מעורב, אני הרבה פחות, במה שקורה בקהילה.
טלי פלוסקוב: אני נורא רוצה לדעת למה אתם מצפים, מה אתם מרגישים שחסר.
טלי פלוסקוב: התפקיד שלנו הוא למצוא ולסגור את הפערים שעד היום לא הושלמו.
טלי פלוסקוב: אני מבינה שתצא מהוועדה הזאת איזו שהיא פנייה לשר האוצר ולראש הממשלה שבה תוצג עמדתנו.
טלי פלוסקוב: אני חושבת שזה מה שצריך להיות במסמך הזה.
טלי פלוסקוב: אני אשמח מאוד להיות חתומה על המסמך, להמשיך ללוות איתך את התהליך עד שהאנשים האלה יגידו: הצלחנו, עשינו והבאנו את הבשורה לאזרחים שלנו יוצאי אתיופיה.
טלי פלוסקוב: צריך לקחת את אזרחי מדינת ישראל, עם כל הזכויות והחובות שיש להם, ואת כל הפערים, את כל החורים שעד היום אנחנו שומעים כחברה ישראלית שלא הצלחנו להשלים, כדי שהם באמת ירגישו חלק ממדינת ישראל.
אברהם נגוסה: אם הייתה תכנית, אם היה ביטוי בתקציב, לא היינו מקיימים את הדיון.
אברהם נגוסה: אין.
אברהם נגוסה: בגלל זה אמרתי לכם מה שאני דורש.
אברהם נגוסה: אם יש לכם להוסיף, להוריד, אני אשמח מאוד.
אברהם נגוסה: כמו שחברת הכנסת אמרה, זאת תהיה הדרישה של ועדת העלייה והקליטה, לא רק שלי.
אברהם נגוסה: שמעתם אותה.
אברהם נגוסה: אני רוצה להתייעץ לפני שאנחנו מגישים את הדרישות האלו איתכם, עם הקהילה, עם משרדי הממשלה.
אברהם נגוסה: אם יש להוסיף, להוריד, בזה נתמקד בדיון.
<יונדה אקלה: בהתחלה שמחנו כשאמרו שצריכים לשתף את בני הקהילה בהתייעצות ובתכניות.
<יונדה אקלה: היינו כמעט שנה וחצי בהידברות לגבי מה צריכים לעשות לבני הקהילה.
<יונדה אקלה: כל דבר בלי תקציב לא הולך.
<יונדה אקלה: בלי תקציב לא עושים עבודה.
<יונדה אקלה: אפילו כשיש תקציב שהוא "צבוע", יש לנו איזה שהוא קושי ביישום.
<יונדה אקלה: היה לנו תקציב בתכנית חומש, אבל הייתה בעיה ביישום שלו, אפילו, כמו שאמרתי, שהוא היה "צבוע".
<יונדה אקלה: דיברנו כאן במשך שנה וחצי על תכנית "דרך חדשה".
<יונדה אקלה: בשנה וחצי אתה, אדוני היושב-ראש, התייעצת על כל תחום ותחום, ביקשת לתקצב.
<יונדה אקלה: הם לא עשו את הדבר הזה.
<יונדה אקלה: מבחינתנו זה משחק.
<יונדה אקלה: יש הבטחות גדולות.
<יונדה אקלה: הם מסבירים לקהילה: אנחנו רוצים לעשות לבני הקהילה, אנחנו רוצים לתמוך בדברים כאלה וכאלה, אבל בסוף, בשורה התחתונה, אין כלום.
<יונדה אקלה: את ההצעה שלך, אדוני היושב-ראש, אנחנו מקבלים.
<יונדה אקלה: אם אנחנו רוצים להשוות את הקהילה עם אוכלוסיות אחרות, צריך להעצים אותה.
<יונדה אקלה: העצמה קהילתית היא נושא חשוב על מנת לשלב את האנשים.
<יונדה אקלה: גם בנקודה הזאת צריכים להתייעץ.
<יונדה אקלה: לא רק לתקצב, אלא צריך שיהיה איזה שהוא מעקב בעניין של יישום, כי ברוב המקרים אנחנו נופלים.
<יונדה אקלה: הכסף בכמה תכניות ממשלתיות חוזר היום לאוצר.
<יונדה אקלה: זה לא אומר שאין עבודה.
<יונדה אקלה: יש המון עבודה, אבל מה שאנחנו רואים זה שבנושא תעסוקה כמעט 15 מיליון שקל חזרו למשרד האוצר ממשרד הקליטה.
<יונדה אקלה: אנחנו כולנו מועסקים?
<יונדה אקלה: האם כל האנשים שלנו נכנסו למקומות עבודה?
<יונדה אקלה: לא.
<יונדה אקלה: רכזי תעסוקה במוקדים יש, אבל, כמו שאמרתי, מתקצבים את הכסף ולא מבצעים אותו.
<יונדה אקלה: אנחנו נופלים בעניין הזה.
<יונדה אקלה: אם אתם רוצים את השותפות שלנו, אנחנו מוכנים להיות שותפים.
<יונדה אקלה: אנחנו רוצים לעבוד, לא לשבת בצד ולהסתכל עליכם.
<יונדה אקלה: כל גוף שרוצה את העזרה שלנו, אם זה אנשי מקצוע, פוליטיקאים או כל גוף אחר, אנחנו מוכנים לעזור, רק תשתפו אותנו.
<פנטהון אספה-דויט: אדוני היושב-ראש, תודה על ההזדמנות.
<פנטהון אספה-דויט: אני מברך אותך על הבהילות של קיום הישיבה בגלל חשיבות הנושא.
<פנטהון אספה-דויט: אנחנו כעמותת "טבקה" ובנציגות פועלים הרבה.
<פנטהון אספה-דויט: קיימתי כמה מפגשים והתעניינויות, כולל פגישה עם אודי פראוור.
<פנטהון אספה-דויט: לא הסתרתי את ההסתייגויות שלי לגבי התכנית שמתגבשת.
<פנטהון אספה-דויט: האמירה שהציבור שותף לבניית התכנית, אם יש תכנית, היא אמירה לא נכונה ולדעתי זו בדיחה אחת גדולה.
<פנטהון אספה-דויט: מעבירים מיילים, שגם אני קיבלתי אותם, על תכנית גמורה.
<פנטהון אספה-דויט: היא לא תכנית, היא מסגרת, היא סיסמאות שאין בהן הרבה בשר.
<פנטהון אספה-דויט: אני מרגיש שאנחנו עוד פעם נכנסים למעגל של רמאות של הקהילה, שמרמים עוד פעם את הקהילה בעוד תכנית גרנדיוזית שבאה כביכול לפתור את הבעיות הכלליות של יוצאי אתיופיה, כאשר בסופו של דבר לא יוצא מזה שום דבר.
<פנטהון אספה-דויט: אנחנו יודעים שהייתה תכנית גרנדיוזית, תכנית חומש.
<פנטהון אספה-דויט: הייתה התייחסות והשוואה של התכנית הזאת לתכנית המתגבשת בהקשר לתקציבים שהוקצו כביכול לתכנית.
<פנטהון אספה-דויט: לבוא ולהגיד שיש תקציב איפה שהוא אומר שאנחנו עובדים על בסיס זמינות מזומנים, שאם יהיו מזומנים פנויים כן נעשה.
<פנטהון אספה-דויט: היה ויקרה משהו, התכנית הזאת תקבל עדיפות שנייה, שלישית ורביעית ובסופו של דבר לא יצא כלום.
<פנטהון אספה-דויט: אני בא ודורש ומבקש שאם יש תכניות, שהן יצאו מפורטות, מתוקצבות לפי סעיפיהן, שזה יהיה מעוגן בספר התקציבים.
<פנטהון אספה-דויט: כדי שהקהילה תאמין למה שמתרחש זה צריך להיות גלוי כמו כל תקציב אחר.
<פנטהון אספה-דויט: התקציב של חצי מיליארד שקל נשמע גרנדיוזי.
<פנטהון אספה-דויט: המשרדים מתוקצבים ממילא בכל מיני תחומים למען יוצאי אתיופיה.
<פנטהון אספה-דויט: אנחנו רוצים לדעת אם החצי מיליארד שקל ל-4 שנים שמדובר עליהם, שזה בכלל לא מספיק, אומר שזה במקום אותם תקציבים שהמשרדים היו מתוקצבים בהם ממילא עד עכשיו.
<פנטהון אספה-דויט: התכניות לא מתחילות עכשיו ליוצאי אתיופיה.
<פנטהון אספה-דויט: מדברים בתכנית הזאת על כך שהיא תכנית משלבת.
<פנטהון אספה-דויט: בלי להגביל את התקציבים מוסיפים עוד גורמים כדי שיהיו שותפים.
<פנטהון אספה-דויט: אנחנו מאוד רוצים לעשות שילוב, אבל יש כאן דבר שמפריע לי מאוד, וזה שאנשים שחושבים שיוצאי אתיופיה שיושבים לבד נועדו לכישלון.
<פנטהון אספה-דויט: אני רוצה להגיד שיוצאי אתיופיה יכולים לשבת לבד אם הם יקבלו את התכניות הטובות.
<פנטהון אספה-דויט: אם התקצוב יהיה תקצוב נכון ויגיע ליעדו, יוצאי אתיופיה יכולים להצליח, אפילו שהם לבד.
<פנטהון אספה-דויט: לא בשם אינטגרציה צריך לפזר ילדים לכל מיני מקומות, להוציא אותם מהשכונות הטבעיות שלהם.
<פנטהון אספה-דויט: אדוני היושב-ראש, אני תומך בעמדה שלך, בגישה שלך.
<פנטהון אספה-דויט: צריך לבחון את זה מחדש לפני הקריאה השנייה והשלישית, לפני שנגיד שהיינו יכולים לעשות את זה אז אבל עכשיו כבר מאוחר.
<יוסף הדנה: תודה רבה ליושב-ראש.
<יוסף הדנה: אני חושב שמאוד חשוב שכינסת את הוועדה ואת כל אנשי המקצוע בשטח לדיון דחוף.
<יוסף הדנה: אני חושב שהכל מתחיל מהחינוך בבית הספר.
<יוסף הדנה: אם נסתכל בשכונות המאוכלסות שיש בהן הרבה אתיופים, אז הפעילות הדתית והחברתית בשטח היא מאוד מאוד קשה.
<יוסף הדנה: אם אנחנו נתגבר, אם ניתן את החינוך הנכון, את ההדרכה למבוגרים, אז השילוב יהיה הרבה יותר טוב, הרבה יותר מוצלח.
<יוסף הדנה: יש הזנחה במה שאני רואה.
<יוסף הדנה: את כל התקציבים, את כל מה שנאמר אני מתרגם לשטח, אני רוצה לראות מתקיים בשטח, נעשה.
<יוסף הדנה: שירותי הדת בקהילה זה דבר שהוא מאוד מאוד הכרחי ומאוד חשוב.
<יוסף הדנה: זה מחזק את הקהילה, את הנוער.
<יוסף הדנה: אני לא אומר שכולם יהיו דתיים, אבל לפחות זה נותן את הביטחון העצמי, זה נותן את החזרה למורשת, למנהגים, במיוחד לדור הצעיר.
<יוסף הדנה: אני חושב שצריך לחזק את העניין הזה של שירותי דת בכל עיר ועיר.
<יוסף הדנה: יש מקומות שבכלל אין פעילות דתית, רק כמה בחורי ישיבות שבהתנדבות משתדלים לעשות.
<יוסף הדנה: מה שאמרת זה נכון, זה הכרחי.
<יוסף הדנה: לפחות כצעד ראשוני המספר הזה של 20 רבנים הוא מאוד חשוב.
<יוסף הדנה: אני מטפל בנושא של הקסים.
<יוסף הדנה: תאמינו לי, מחצי משרה אי אפשר להתקיים, אי אפשר לתפקד.
<קריאה: זה 2500 שקל.
<יוסף הדנה: יש משפחה, יש נסיעות, שלא לדבר על אחזקת הבית.
<יוסף הדנה: אם אנחנו רוצים לנצל את הידע שלהם, את היכולות שלהם, צריך להשלים את השכר ל-100%.
<יוסף הדנה: העניין של הרבנים הוא מאוד מאוד חשוב.
<יוסף הדנה: איפה שיש בתי כנסת רואים שהציבור מתאחד, בא.
<יוסף הדנה: הנוער בא בהמוניו.
<יוסף הדנה: אפילו הנוער שירד לשוליים חוזר בתשובה.
<יוסף הדנה: הלכתי לתת הרצאה בנתניה.
<יוסף הדנה: עם כל תוספת השערות שיש להם, הם באו עם כיפה להרצאה כדי לשמוע.
<יוסף הדנה: אני שמחתי שאנשים רוצים.
<יוסף הדנה: אני חושב שצריך לחזק את זה.
<יוסף הדנה: בסכום הקטן הזה אפשר למנוע הרבה הרבה נזקים בקהילה.
<יוסף הדנה: יישר כוח גדול.
<יוסף הדנה: אדוני היושב ראש, תודה רבה.
אברהם נגוסה: תודה לרב הראשי של יהודי אתיופיה, הרב יוסף הדנה.
אברהם נגוסה: תודה על נוכחותך פה, זה מאוד חשוב.
<ראובן מנשה: תודה רבה לאדוני היושב-ראש.
<ראובן מנשה: אתה בן אדם יחיד ומיוחד.
<ראובן מנשה: תהיה חזק ונבון.
<ראובן מנשה: אני יודע שזה קשה.
<ראובן מנשה: אני רק מברך אותך שתהיה חזק, הקדוש ברוך יעזור לך.
<ראובן מנשה: כבר עברו 30 שנה.
<ראובן מנשה: הייתי רוצה לבקש ממך שאולי תחתים את חברי הכנסת, זה יכול לעזור.
<ראובן מנשה: עברנו שנה קשה בקהילה.
<ראובן מנשה: הקהילה תמיד בוחרת בליכוד, אבל קשה להיכנס לליכוד.
<ראובן מנשה: רק אברהם יכול, מישהו אחר לא.
<ראובן מנשה: חשבנו שראש הממשלה הקים ועדת שרים.
<ראובן מנשה: אני חושב שלמגזר הרוסי הוא לא היה מעז לעשות את זה.
<ראובן מנשה: אני הייתי מאוכזב מהדיבור, הקהילה מאוכזבת.
<ראובן מנשה: מאמינים באנשי הליכוד, אבל הם דורכים עלינו.
<ראובן מנשה: זה לא טוב.
<ראובן מנשה: כבוד היושב-ראש, ד"ר אברהם, התכנית שלך היא מצוינת.
<ראובן מנשה: הקהילה מאוד תתמוך.
<ראובן מנשה: כבוד הרב הראשי אמר שחסרה לנו פעילות בתחום הדת.
<ראובן מנשה: מעסיקים אותנו ב-2000 שקל כבר 3 או 5 שנים.
<ראובן מנשה: עברנו את ההכשרה במשך שנתיים.
<ראובן מנשה: הרב הדנה עזר לנו.
<ראובן מנשה: במציאות שום דבר לא מתקיים.
<ראובן מנשה: הילדים שלנו נמצאים ביחידות מובחרות, נותנים את הנשמה, נלחמים.
<ראובן מנשה: אנחנו, ההורים, הפכנו להיות כלום.
<ראובן מנשה: אין לנו יכולת לעשות, לגבש כל מיני פעילויות מסורתיות, דתיות.
<ראובן מנשה: אם בקריאה השנייה והשלישית לא מאשרים את התכנית הזאת, צריך לאפשר לציבור לחזור לרחוב.
<ראובן מנשה: זה מה שרוצה ראש הממשלה?
<ראובן מנשה: אני מקווה שלא.
<ראובן מנשה: אני מבקש שאת התכנית שלך יישמו.
<מולה קסלה: תודה רבה ליושב-ראש, לרב הראשי יוסף הדנה, ליהודי אתיופיה ולכל הנוכחים.
<מולה קסלה: הדת מאוד חשובה.
<מולה קסלה: הדת היא הפסיכולוג בלידה שלנו.
<מולה קסלה: יש הרבה נוער, לצערנו, שלא מצאו את הקשר.
<מולה קסלה: אנחנו מנסים להציל את אותם בחורים שהולכים, לצערנו, לכלא.
<מולה קסלה: הדת היא מאוד חשובה.
<מולה קסלה: אנחנו מצילים את אותו נוער שמסתובב בכל מיני מקומות, בתחנות.
<מולה קסלה: הנה, ברוך השם, נבנה בית כנסת באזור רחובות.
<מולה קסלה: בהתחלה לא היו נוכחים.
<מולה קסלה: חיפשנו את אותם חבר'ה, את אותו נוער שעלולים היו ליפול לבור.
<מולה קסלה: אנחנו, ברוך השם, לאט לאט ליווינו אותם.
<מולה קסלה: הדת בתוך העדה מאוד מאוד חשובה להצלת הנוער, אבל גם לעודד את הרוח של הקהילה בכלל.
<מולה קסלה: תתנו תמיכה ענקית, אנחנו מחכים לכם.
<שושנה בן-דור: כבוד היושב-ראש, אני שמחה שאתה מקיים את הדיון היום.
<שושנה בן-דור: אני מכבדת מאוד את המחקר לעומק שעשית מבחינת הצרכים בשטח, אפילו עם סעיפי תקציב, אם כי אני חושבת שלפחות בתחום החינוך היו סעיפים נוספים שניתן היה להוסיף לאותם סעיפים שהזכרת.
<שושנה בן-דור: אני מדברת כמי שהשתתפה במסגרת ההתייעצות שהתקיימה ב-11.8 במשרד החינוך על התכנית הראשונית של משרד החינוך.
<שושנה בן-דור: אתה דיברת, הרבה אנשים דיברו, אני דיברתי על התכנית שהוצעה ועל מה שהיה חלקי בהחלט.
<שושנה בן-דור: הייתי רוצה לדעת אם יפיצו תכנית מתוקנת, איך יפיצו את התכנית המתוקנת, כדי שנוכל לראות אם לפחות אותה התייעצות נשאה פרי.
<שושנה בן-דור: אני גם הצעתי באותו מעמד שיש צורך ללמוד מהקיים.
<שושנה בן-דור: לפני שמחליטים סופית על התכניות החדשות, הצעתי שיהיה פורום של מפעילי התכניות, שנשב יחד, נלמד אחד מהשני.
<שושנה בן-דור: גם במגזר השלישי וגם במשרד החינוך יש לקחים שלמדנו מהעבודה רבת השנים, גם מבחינת מה שצריכים לעשות, מה הביא לתוצאות, וגם הדברים שלצערנו הרב לא הניבו פרי על אף הכוונות הטובות.
<שושנה בן-דור: היו גם דברים נוספים מדאיגים בתכנית.
<שושנה בן-דור: עדיין מדברים על הריכוזים בבתי ספר.
<שושנה בן-דור: אנחנו רואים תהליך של קהילה שבעצמה התפזרה בבתי ספר, שבעצמה מתחילה להתפזר לשכונות.
<שושנה בן-דור: אני חושבת שצריכים לתת גם ביטוי לצרכים של החברה.
<דמסש אירדאי: תודה רבה על הזימון, תודה ליושב-ראש ועדת הקליטה.
<דמסש אירדאי: אני פעיל חברתי בעיר נתניה מאז 2006.
<דמסש אירדאי: אני ראיתי בני נוער שמשחקים בגולות, שלא היה להם אחרי בית ספר מועדון, לא היה להם שום דבר, לא הייתה להם תמיכה.
<דמסש אירדאי: אני קמתי ובאתי אחרי הצבא.
<דמסש אירדאי: האחים שלי מסודרים, אני מסודר.
<דמסש אירדאי: אני ראיתי בני נוער מסכנים שאף אחד לא שילב ולכן קמו הארגונים.
<דמסש אירדאי: גדעון עזרא, זכרונו לברכה, שהיה במשרד הקליטה וגם היה השר לביטחון פנים עזר לנו לגבש את העניין בתכניות ממשלתיות.
<דמסש אירדאי: יש תכנית חומש בנתניה שהממשלה לא מכירה בה.
<דמסש אירדאי: אנחנו כבר התייאשנו.
<דמסש אירדאי: חבר'ה, קמנו ועשינו את העבודה.
<דמסש אירדאי: אנחנו החזרנו את הכבוד שלנו.
<דמסש אירדאי: את תכנית החומש לעדה שלנו שמנו בעיר דרך המתנ"ס, דרך עריית נתניה, בשיתוף פעולה.
<דמסש אירדאי: חסרים לנו במשרד הקליטה תקציבים.
<דמסש אירדאי: בשנה האחרונה לא הייתה לילדים קייטנה בגלל המצב הכלכלי של ההורים שלא היו יכולים לעמוד בזה.
<דמסש אירדאי: המתנ"ס נתן את חלקו.
<דמסש אירדאי: הארגונים שהיו נותנים לא יכלו השנה.
<דמסש אירדאי: השנה גם אתם קיצצתם, לכן לא היה להם תקציב.
<דמסש אירדאי: יש הרבה בעיות.
<דמסש אירדאי: אתם מביאים לנו תכנית.
<דמסש אירדאי: מה שמרגיז אותי זה שמשרד ממשלתי בא ומדפדף בטלפון שלו.
<דמסש אירדאי: כל הנציגים וכל המכובדים מגיעים לשמוע דברים, בשורה טובה לעדה.
<דמסש אירדאי: מספיק סבלנו, מספיק סבלו מתכניות אחרות.
<דמסש אירדאי: הוא בא ומספר לנו סיפורים שיהיה בסדר.
<דמסש אירדאי: ה"יהיה בסדר" הזה התחיל מבית הספר.
<דמסש אירדאי: נתנו לנו הבטחות, אמרו - יהיה בסדר, יהיה לך בשנה הבאה.
<דמסש אירדאי: לא, אני באתי לשמוע היום מה התכנית.
<דמסש אירדאי: יש בני נוער שמחכים.
<דמסש אירדאי: האנשים רוצים להתקדם.
<דמסש אירדאי: חבר'ה, אם לא היה קמח באתיופיה, היא הייתה פושטת את הרגל.
<דמסש אירדאי: תפתחו מקרר בבית של אתיופים.
<דמסש אירדאי: חוץ מ-25 קילו קמח אין כלום.
<דמסש אירדאי: ברווחה כשהם הולכים מסתכלים עליהם מאחורי הגדר.
<דמסש אירדאי: מי מבין את זה?
<דמסש אירדאי: אתם, המומחים, מביאים לנו חליפה תפורה.
<דמסש אירדאי: אני הולך כל יום ובודק בית בית.
<דמסש אירדאי: אנחנו צריכים לתת דגש גם בנושא של רווחה.